1985L0572 — SL — 31.12.2012 — 002.003

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 19. decembra 1985 o določitvi seznama modelnih raztopin za preskušanje migracije sestavin polimernih materialov in izdelkov, namenjenih za stik z živili (85/572/EGS) (UL L 372 31.12.1985, str. 14)

spremenjena z:





popravljena z:









▼B

DIREKTIVA SVETA

z dne 19. decembra 1985

o določitvi seznama modelnih raztopin za preskušanje migracije sestavin polimernih materialov in izdelkov, namenjenih za stik z živili

(85/572/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Direktive Sveta 82/711/EGS z dne 18. oktobra 1982 o določitvi temeljnih pravil za preskušanje migracije sestavin polimernih materialov in izdelkov, namenjenih za stik z živili ( 1 ), in zlasti člena 2(3) direktive, ob upoštevanju predloga Komisije ( 2 ), ob upoštevanju mnenja Evropskega parlamenta ( 3 ), ob upoštevanju mnenja Ekonomsko-socialnega odbora ( 4 ), ker je treba v skladu s členom 2(3) skupaj s prvo alineo poglavja 1(2) Priloge Direktive 82/711/EGS določiti ustrezne modelne raztopine za preskušanje migracije sestavin polimernih materialov in izdelkov, namenjenih za stik s posameznim živilom ali posebno skupino živil; ker za preskušanje migracije ne sme biti izključena možnost uporabe drugih postopkov poleg tistih, navedenih v tej direktivi; ker je treba pri izbiri primernih modelnih raztopin upoštevati zlasti kemijsko sestavo živil in njihove fizikalne lastnosti; ker je pri nekaterih živilih, ki vsebujejo maščobe, rezultat migracijskih preskusov pri uporabi modelnih raztopin višji od rezultata migracijskih preskusov z živilom in ker je zato treba popraviti rezultat z ustreznim „redukcijskim faktorjem“; ker je v nekaterih posebnih primerih, zlasti pri materialu in predmetih v stiku z živili, ki imajo na površini maščobne snovi, ustrezna analizna metoda bistvena za izvajanje te direktive; ker prilagoditev te direktive tehničnemu napredku pomeni izvedbeni ukrep, za katerega naj bi bila zaradi poenostavitve in pospešitve postopka odgovorna Komisija; ker je v vseh primerih, pri katerih Svet pooblasti Komisijo za uveljavitev določb v zvezi s polimernimi materiali in predmeti, namenjenimi za stik z živili, treba določiti postopek, ki vzpostavlja tesno sodelovanje med državami članicami in Komisijo v Stalnem odboru za živila, ustanovljenem s Sklepom 69/414/EGS ( 5 ), SPREJEL NASLEDNJO DIREKTIVO:







Člen 1

V skladu s členom 2(3) Direktive 82/711/EGS so modelne raztopine za preskušanje migracije sestavin polimernih materialov in izdelkov, namenjenih za stik s posameznim živilom ali posebno skupino živil, in koncentracije teh modelnih raztopin navedene v Prilogi.

Člen 2

Ne glede na člen 1 so lahko po potrebi v seznamu snovi ali materiala, katerega uporaba je izključno dovoljena, določeni postopki za preskušanje migracije posameznih sestavin polimernih materialov in izdelkov, ki se razlikujejo od tistih, navedenih v Prilogi.

Člen 3

Spremembe Priloge te direktive zaradi razvoja znanstvenih in tehnoloških spoznanj se sprejmejo po postopku iz člena 10 Direktive 76/893/EGS ( 6 ).

Člen 4

Države članice sprejmejo vse ukrepe, potrebne za uskladitev s to direktivo, najpozneje do časa, ko sprejmejo ukrepe za izvajanje Direktive 82/711/EGS.

Člen 5

Ta direktiva je naslovljena na države članice.









PRILOGA

▼C3

Simulanti, ki se uporabljajo za preskušanje migracije sestavin polimernih materialov in izdelkov, namenjenih za stik s posameznim živilom ali določeno skupino živil, so navedeni v točki 3 Priloge III k Uredbi Komisije (EU) št. 10/2011.